૬૯ વર્ષના અચલકુમાર જોતિ ગુજરાતના મુખ્ય સચિવ રહી ચૂક્યા છે. તેમને ૪૦ વર્ષનો વહીવટી અનુભવ છે. તેઓ જાન્યુઆરી-૨૦૧૩માં ગુજરાતના મુખ્ય ચૂંટણી કમિશનરપદેથી પણ નિવૃત્ત થયા હતા એ વખતે નરેન્દ્ર મોદી ગુજરાતના મુખ્યપ્રધાન હતા. અચલકુમાર જોતિને ૭ મે ૨૦૧૫ના રોજ ત્રણ સભ્યના ચૂંટણીપંચમાં સ્થાન આપવામાં આવ્યું હતું. તેઓ ૧૯૭૫ની બેચના ગુજરાતના કેડરના આઈએએસ અધિકારી છે. તેઓ ૬૫ વર્ષની વય સુધી મુખ્ય ચૂંટણી કમિશનર તરીકે ચાલુ રહેશે.